
				El follet Oriol 

				i l’amulet misteriós

			

		

		
			
				A tots els lectors del Follet Oriol, gràcies per caminar al nostre costat en tantes aventures.

				ALGÚ S’HA ENDUT L’AMULET MÀGIC DEL POBLE DE TARANIS.

			

		

		
			
				Un matí, van arribar a la vall dos follets. Venien de Taranis, un poblet situat en un turó a l’altra banda de la vall, i estaven molt esverats.

				—Algú ha robat el nostre amulet màgic! —van explicar—. L’amulet pertany al nostre poble des de temps immemorables i té la propietat d’ajudar a curar ferides i petites malalties. Tenim sospites que un foraster i la seva garsa l’han agafat i després han fugit cap a la vall del Garbí. Necessitem la vostra ajuda per recuperar-lo!

				ELS FOLLETS ES PREPAREN PER A L’AVENTURA.

			

		

		
			
				–Us ajudarem a trobar l’amulet! —va dir el follet Oriol—. No podem perdre ni un minut!

				I, sense pensar-s’ho dues vegades, l’Oriol i la Xènia van preparar els seus sarrons per acompanyar el Bruc i la Mia, els follets que havien vingut de Taranis. Es van posar en marxa per endinsar-se a la vall del Garbí, un territori desconegut ple de misteris. 

				El follet Oriol i la Xènia no sabien pas quins reptes haurien de superar al llarg del viatge.

